gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7092, del 20-08-2013 (2013/8422)

Ampliació del termini de la fase d'informació i participació ciutadana del pla de participació pública del pla general d'ordenació urbana.
------------------------------------------------------------------------------------------------------------------------------------------

### Dades del document

Número de DOGV
:   7092

Data del DOGV
:   20-08-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/8422


Data del document
:   02-08-2013

Organisme emissor
:   Ajuntament de Parcent

Tipus de document
:   Anunci

Anàlisi jurídica

 Descriptors 

:   * Parcent
    * pla d'urbanisme
    * administració local

Ampliació del termini de la fase d'informació i participació ciutadana del pla de participació pública del pla general d'ordenació urbana. [2013/8422]  
Máximo Revilla Martínez, alcalde president de l'Ajuntament de Parcent, fa saber:   
Que per acord plenari adoptat en sessió plenària de data 27 de maig de 2013, es va acordar aprovar el pla de participació pública del Pla General d'Ordenació Urbana de l'Ajuntament de Parcent i obrir la fase d'informació i participació ciutadana per un termini de quaranta-cinc dies hàbils, que es computarien a partir de la data de la publicació en el Diari Oficial de la Comunitat Valenciana d'eixe acord, amb l'objecte que els ciutadans expressaren les opinions, suggeriments i manifestacions que estimaren pertinents a través dels mitjans que es van assenyalar en eixe acord.   
La publicació de l'esmentat acord en el Diari Oficial de la Comunitat Valenciana es va fer l'11 de juny de 2013 i en la pàgina web municipal en data 17 de juny de 2013.   
Considerant el període estival en què ens trobem i la conveniència i l'oportunitat de l'ampliació del termini de la fase d'informació i participació ciutadana fins el 31 d'agost de 2013.  
Vistes les competències que tinc atribuïdes, resolc:  
  
  
Primer  
Procedir a l'ampliació del termini de la fase d'informació i participació de la ciutadania fins el 31 d'agost de 2013.   
  
Segon  
Atorgar la màxima publicitat al present acord per mitjà de la inserció d'edicte en el Diari Oficial de la Comunitat Valenciana, en el tauler d'edictes de la corporació, i en la pàgina web municipal.   
  
Tercer  
Contra el present acte que és de mer tràmit, que és executiu i no decideix sobre el fons de l'assumpte, no es podrà interposar cap recurs administratiu o contenciós administratiu, sense perjuí del dret a al·legar-hi i a participar en allò que es considere oportú, perquè siga tingut en compte per l'òrgan competent quan s'adopte resolució que pose fi a la via administrativa.   
  
Parcent, 2 d'agost de 2013.- L'alcalde president: Máximo Revilla Martínez.
Diari Oficial de la Generalitat Valenciana


Sumari del DOGV 7026, del 17-05-2013 (2013/4968)

Informació pública de l'actualització de tarifes de subministrament d'aigua per a abastiment municipal dels ajuntaments de Mutxamel, Elda, Agost i Novelda.
-----------------------------------------------------------------------------------------------------------------------------------------------------------

### Dades del document

Número de DOGV
:   7026

Data del DOGV
:   17-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/4968


Organisme emissor
:   Sociedad Canal de la Huerta de Alicante, SA

Tipus de document
:   Anunci

Informació pública de l'actualització de tarifes de subministrament d'aigua per a abastiment municipal dels ajuntaments de Mutxamel, Elda, Agost i Novelda. [2013/4968]  
S'informa per al general coneixement que amb data 8 d'abril de 2013 es va presentar a tràmit, davant de la Comissió de Preus de la Generalitat, la sol·licitud de modificació de tarifes de subministrament d'aigua per a abastiment municipal dels ajuntaments de Mutxamel, Elda, Agost i Novelda. Que una vegada transcorreguts els terminis preceptius sense haver rebut al·legacions a esta i atés el que establix el Decret 3/2008, d'11 de gener, del Consell, la tarifa que haurà d'aplicar-se a partir de la publicació del present anunci serà:  
Tarifa que s'aprova: 0,4767 €.  
Sobre la present tarifa s'aplicaran els tributs que per llei li corresponguen.  
Cosa que es fa pública per a general coneixement.  
  
Alacant, 9 de maig de 2013.- El director gerent: Federico Meziat Valverde.
Diari Oficial de la Generalitat Valenciana


Sumari del DOGV 7153, del 15-11-2013 (2013/10507)

Notificació de la sentència dictada en el procediment de divorci contenciós número 390/2012.
--------------------------------------------------------------------------------------------

### Dades del document

Número de DOGV
:   7153

Data del DOGV
:   15-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10757


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 390/2012. [2013/10590]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les actuacions de divorci contenciós 000390/2012, seguides a instàncies de José Carlos García Cano contra María Luz Parra Ferrándiz, en situació de rebelia, en data 30 d'octubre de 2013, ha recaigut una sentència, en la qual en la part dispositiva diu així:  
«Dispositiva  
Estime la demanda formulada per José Carlos García Cano contra María Luz Parra Ferrándiz i dispose el divorci del matrimoni contret per ambdós en data 30 de gener de 1998, sense imposició de costes, i declare la dissolució del règim economicomatrimonial.  
  
Una vegada siga ferma esta resolució, comuniqueu-la al registre civil on conste inscrit el matrimoni.  
Contra esta sentència es pot interposar un recurs d'apelació, dins dels vint dies següents a la seua notificació, davant d'este Jutjat, per a la seua ulterior substanciació davant de la Audiència Provincial de València.  
Esta és la meua sentència, que pronuncie, mane i firme».  
I perquè valga de notificació de forma deguda a la demandada, María Luz Parra Ferrándiz, en situació de rebelia i parador ignorat, expedisc i firme este edicte.  
  
València, 30 d'octubre de 2013.- La secretària judicial: Alicia Ordeig Rabadán.
Diari Oficial de la Generalitat Valenciana


Sumari del DOGV 6985, del 14-03-2013 (2013/2481)

Informació pública de l'autorització de l'explotació de recursos de la secció A, denominat Mangranera, al terme municipal de Crevillent.
----------------------------------------------------------------------------------------------------------------------------------------

### Dades del document

Número de DOGV
:   6985

Data del DOGV
:   14-03-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2481


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública de l'autorització de l'explotació de recursos de la secció A, denominat Mangranera, al terme municipal de Crevillent. [2013/2481]  
Hermanos Martínez Oliva, SL, ha sol·licitat l'autorització d'explotació de recursos de la secció A de la Llei de Mines, denominat Mangranera, i consta en l'expedient projecte d'explotació, pla de restauració, estudi d'impacte ambiental i document de síntesi, amb emplaçament al polígon 39, parcel·la 236, del Cadastre de Rústica del terme municipal de Crevillent (Alacant).  
Cosa que es fa pública, en compliment del que es preceptua en l'article 4 de la Llei 2/1989, de 3 de març, de la Generalitat Valenciana, d'Impacte Ambiental, i l'article 22 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, i el Reial Decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, a fi que els que es consideren afectats d'alguna manera per l'activitat de què es tracta puguen formular per escrit, durant el termini de 30 dies hàbils, les observacions pertinents davant del Servici Territorial d'Energia d'Alacant.  
  
  
Alacant, 22 de febrer de 2013.- El director territorial d'Economia, Indústria, Turisme i Ocupació: Rafael Muñoz Gómez.
Diari Oficial de la Generalitat Valenciana


Sumari del DOGV 7037, del 03-06-2013 (2013/5537)

Notificació de la sentència dictada en el procediment de divorci contenciós número 603/2012.
--------------------------------------------------------------------------------------------

### Dades del document

Número de DOGV
:   7037

Data del DOGV
:   03-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5537


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 603/2012. [2013/5537]  
Divorci contenciós 000603/2012  
De: Crina Larisa Manole.   
Procuradora: M.ª Jesús Castro Campillo.  
Contra: Ricardo Reza Ríos.  
Procurador/a: -  
En este procediment de divorci contenciós, seguit a instàncies de Crina Larisa Manole contra Ricardo Reza Ríos, s'ha dictat la sentència que, literalment, diu així:  
«Sentència número 226/2013  
Castelló de la Plana, 28 de març de 2013  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, he vist estes actuacions de juí de divorci número 603/2012, promogudes a instàncies de Crina Larisa Manole, representada per la procuradora senyora Castro Campillo i defesa per la lletrada senyora Pons Pitarch, contra Ricardo Reza Ríos, en rebel·lia.  
Dispositiva  
Estime parcialment la demanda formulada per la procuradora senyora Castro Campillo, en nom i representació de Crina Larisa Manole contra Ricardo Reza Ríos, i declare dissolt per divorci el matrimoni dels expressats litigants, amb tots els efectes legals. Tot això sense fer un pronunciament exprés de condemna en costes.  
  
Notifiqueu la present resolució a les parts i feu-los saber que contra esta es pot interposar un recurs d'apel·lació en el termini de 20 dies.   
  
De conformitat amb la disposició addicional 15a. de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Una vegada que siga ferma, inscriviu-la al marge de la inscripció del matrimoni en el Registre Civil de Castelló.  
Esta és la meua sentència, que pronuncie, mane i firme.  
Publicació. Llegida i publicada va ser l'anterior sentència pel jutge que l'ha dictat, mentre celebrava audiència pública, en el mateix dia del seu pronunciament, davant del secretari judicial. En done fe.»  
  
I atés que el demandat, Ricardo Reza Ríos, es troba en parador desconegut, expedisc este edicte a fi que li valga de notificació de forma deguda.  
  
Castelló de la Plana, 14 de maig de 2013.- El secretari judicial: Pedro Moya Donate.
Diari Oficial de la Generalitat Valenciana


Sumari del DOGV 7025, del 16-05-2013 (2013/4730)

Citació en el recurs contenciós administratiu de procediment ordinari 01/61/2013 interposat contra el Decret 23/2013, de 25 de gener, del Consell sobre mesures d'agilització i simplificació administrativa de procediments en matèria de mineria sobre domini públic i propietats especials.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7025

Data del DOGV
:   16-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4730


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació en el recurs contenciós administratiu de procediment ordinari 01/61/2013 interposat contra el Decret 23/2013, de 25 de gener, del Consell sobre mesures d'agilització i simplificació administrativa de procediments en matèria de mineria sobre domini públic i propietats especials. [2013/4730]  
Procediment ordinari número 1 /000061/2013-B  
María Ángeles Momparler Carrasco, secretària judicial de la Sala Contenciosa Administrativa del Tribunal Superior de Justícia de la Comunitat Valenciana, Secció 1, fa saber:  
El Col·legi Oficial d'Enginyers de Mines de Llevant ha interposat un recurs contenciós administratiu, amb el número 1/000061/2013-B, contra el Decret 23/2013, de 25 de gener, publicat en Diari Oficial de la Comunitat Valenciana número 6954, de 30 de gener de 2013, del Consell, sobre mesures d'agilització i simplificació administrativa de procediments en matèria de mineria sobre domini públic i propietats especials.  
Es fa públic d'acord amb el que establix l'article 47.2 de la llei d'esta jurisdicció, i se cita totes les persones que puguen tindre interés legítim a sostindre la resolució impugnada, perquè en el termini de 15 dies puguen personar-se en legal forma en les actuacions.  
  
València, 7 de maig de 2013.- La secretària judicial: María Ángeles Momparler Carrasco.
Diari Oficial de la Generalitat Valenciana


Sumari del DOGV 7182, del 30-12-2013 (2013/12430)

Correcció d'errades de la licitació número D-IO-47-6640. Subministrament del material, dotació d'equipament, obres i pla operatiu de l'Institut Cardiovascular.
---------------------------------------------------------------------------------------------------------------------------------------------------------------

### Dades del document

Número de DOGV
:   7182

Data del DOGV
:   30-12-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/12389


Data del document
:   23-12-2013

Organisme emissor
:   Consorci Hospital General Universitari de València

Tipus de document
:   Correcció d'errades

Correcció d'errades

 Descriptors 

:   * contracte de subministraments

Correcció d'errades de la licitació número B-UT-12-3216. Subministrament del material, dotació d'equipament, obres i pla operatiu de l'Institut Cardiovascular.  
 [2013/12207]  
Resolució de l'òrgan de contractació del Consorci Hospital General Universitari de València, per mitjà de la qual s'anuncia la correcció d'errors de l'anunci que fa referència al procediment amb el número d'expedient G-TS-65-9448; subministrament del material, dotació d'equipament, obres i pla operatiu de l'Institut Cardiovascular.  
  
Correcció d'errors de l'anunci publicat en el Diari Oficial de la Comunitat Valenciana número 7170, d'11 de desembre de 2013, que fa referència al procediment amb número d'expedient E-SY-97-0602, subministrament del material, dotació d'equipament, obres i pla operatiu de l'Institut Cardiovascular.  
En el punt 8 de l'anunci, Presentació d'ofertes o de sol·licituds de participació, on indica:  
«a) Data límit de presentació: 15 de gener de 2014»;  
Ha de dir:   
«Data límit de presentació: 31 de gener de 2014»  
  
En el punt 9 de l'anunci, Obertura d'ofertes, on indica:  
  
«c) Obertura de la documentació tècnica - criteris subjectius (sobre 2):   
Data 29 de gener de 2014.   
Hora: 09.00.»;  
Ha de dir:   
«c) Obertura de la documentació tècnica - criteris subjectius (sobre 2):   
Data 20 de febrer de 2014.   
Hora: 09.00.»  
  
València, 23 de desembre de 2013.- El director gerent: Sergio Blasco Perepérez.
Diari Oficial de la Generalitat Valenciana


Sumari del DOGV 6986, del 15-03-2013 (2013/2489)

Notificació per compareixença del tràmit d'audiència de la cap del Servei de Pagaments Directes i Sol·licitud Única en relació amb les ajudes agroambientals 2012. Expedient número 2012GSIVST06728 i altres.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6986

Data del DOGV
:   15-03-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2489


Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Anunci

Notificació per compareixença del tràmit d'audiència de la cap del Servei de Pagaments Directes i Sol·licitud Única en relació amb les ajudes agroambientals 2012. Expedient número 2012GSIVST06728 i altres. [2013/2489]  
En virtut del que establix l'article 59 i 61 de la Llei 30/1992, de Règim Jurídic de les Administracions Públiques i del Procediment Administratiu Comú, de 26 de novembre, s'ha intentat la notificació a l'interessat o als seus representants, per dos vegades, sense que esta s'haja pogut realitzar per causes no imputables a esta Administració, es publica el present anunci pel qual se cita els interessats o els representants que s'indiquen en l'annex I per a ser notificats per compareixença del tràmit d'audiència de la cap del Servei de Pagaments Directes i Sol·licitud Única en relació a les ajudes agroambientals.  
  
Els interessats o els seus representants hauran de comparéixer els dies del 4 de març fins 4 d'abril de 2013, en horari de 09.00 a 14.00 hores, a la Conselleria de Presidència i Agricultura, Pesca, Alimentació i Aigua situada a la plaça Polo de Bernabé, número 8, baixos.  
Si transcorregut el dit termini no s'haguera comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
  
València, 4 març de 2013.- La cap del Servici de Pagaments Directes i Sol·licitud Única: Noelia Garrigós Pérez.  
  
  
Annex I  
  
  
  
  
\* \* \* \* \*  
Anexo I  
  

Diari Oficial de la Generalitat Valenciana


Sumari del DOGV 6994, del 02-04-2013 (2013/2987)

Notificació de resolució. Expedient sancionador de pesca marítima número 12/039/12.
-----------------------------------------------------------------------------------

### Dades del document

Número de DOGV
:   6994

Data del DOGV
:   02-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2987


Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Anunci

Notificació de resolució. Expedient sancionador de pesca marítima número 12/039/12. [2013/2987]  
De conformitat amb el que establixen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació de la Resolució de l'expedient sancionador de pesca marítima número 12/039/12, de 12 de febrer de 2013, solidàriament contra Elizabet Gascó Catalán, amb DNI 73005781L, patró, amb domicili al carrer Xilxes, 7-5t-9a, 12075-Borriana, i a SIMAR I, SL, amb CIF M91133495, armador, de l'embarcació Simar, amb matrícula 3a-CP-3-2-91, en virtut de l'acta d'inspecció alçada amb data 17 d'octubre de 2011, pel Servici Marítim Provincial de Castelló, per infracció de l'article 99 c) de la Llei 3/2001, de 26 de març, de Pesca Marítima de l'Estat, com a responsable d'infracció administrativa greu, i li correspon una sanció de 900 euros, ja que s'ha intentat la notificació en el seu domicili i esta no s'ha pogut realitzar.  
  
Contra esta resolució, que no posa fi a la via administrativa, podrà interposar-se recurs d'alçada en el termini d'un mes, a partir de l'endemà de la publicació d'este en el DOCV, davant del secretari autonòmic d'Agricultura, Pesca, Alimentació i Aigua, sense perjuí de poder presentar-ne qualsevol altre que crega oportú.  
Transcorregut este, sense que s'haja fet ús del dret, la resolució serà ferma i la sanció s'haurà de fer efectiva en període voluntari dins del termini establit en l'article 20 del Reglament General de Recaptació, amb l'advertència que vençut el mencionat termini d'ingrés sense que haja sigut satisfeta la sanció, es procedirà a l'exacció d'esta per via de constrenyiment.  
L'expedient sancionador corresponent està en la Secció de Pesca, de la Direcció Territorial, de la Conselleria de Presidència i Agricultura, Pesca, Alimentació i Aigua, situada en l'avinguda dels Germans Bou, 47, a Castelló de la Plana.  
  
Castelló de la Plana, 15 de març de 2013.- El director territorial: Vicente Navarro Marín-Buck.
Diari Oficial de la Generalitat Valenciana


Sumari del DOGV 6961, del 08-02-2013 (2013/1107)

Notificació d'acord d'iniciació. Expedient sancionador número D-661/2012.
-------------------------------------------------------------------------

### Dades del document

Número de DOGV
:   6961

Data del DOGV
:   08-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1107


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'acord d'iniciació. Expedient sancionador número D-661/2012. [2013/1107]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica a continuació, instruït per la Conselleria d'Infraestructures, Territori i Medi Ambient, a la persona o entitat denunciada que s'indica, ja que, després d'haver-se intentat la notificació a l'últim domicili conegut, no s'hi ha pogut practicar.  
  
  
Expedient número: D-661/2012.  
Entitat o persona interessada: Dumitru Grosu.  
Últim domicili conegut: carrer Cardenal Payá, número 5, 1r esquerra, 03523 Alacant.  
Assumpte: acord d'iniciació d'expedient sancionador dictat per la directora territorial el 29 d'octubre de 2012.  
  
L'expedient es troba en el Negociat de Sancions i Recursos de la Conselleria d'Infraestructures, Territori i Medi Ambient, carrer Churruca, número 29, 03135 Alacant, on es pot comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'este en el Diari Oficial de la Comunitat Valenciana.   
Si després d'haver transcorregut el termini esmentat no ha comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assistix a aportar les al·legacions que estime convenients en la seua defensa o, si és el cas, a interposar recurs; tot això, dins del termini legalment establit. Transcorregut el termini sense haver-ne fet ús, es dictarà la corresponent resolució.  
  
Alacant, 9 de gener de 2013.- La directora territorial, p. a., el secretari territorial de la Conselleria d'Infraestructures, Territori i Medi Ambient: Antonio García-Grajalva Bernal.